முன்னாள் மத்திய அமைச்சரும் ஸ்டாலினின் அண்ணனுமான அழகிரியின் உருட்டல் மிரட்டல் கடந்த பல ஆண்டுகளாகவே இருந்து வருகிறது. கருணாநிதியைத் தவிர வேறு யாரையும் தலைவராக ஏற்க மாட்டேன் என்று தொடக்கம் முதலே கூறி வருகிறார். கடந்த சில ஆண்டுகளாகவே கருணாநிதி உடல் நலக்குறைவினால் பாதிக்கப்படவே, செயல்தலைவரானர் ஸ்டாலின். கருணாநிதியின் மரணத்திற்குப் பிறகு அழகிரியின் மிரட்டல் அதிகமாகவே உள்ளது. ஆனாலும் மாவட்ட செயலாளர்கள் அனைவரும் ஸ்டாலின் பக்கமே இருக்கின்றனர்.